钦定古今图书集成/理学汇编/学行典/第174卷 > 郑岱
## 钦定古今图书集成/理学汇编/学行典/第174卷 > 郑岱

按《泾县志》：“郑岱，字维宗，号谦吾，南隅人。警敏异常。年
十四，补邑诸生，试辄高等。水西精舍成，诸乡老共发
挥王文成公良知之学。岱闻而学之，二十年，苦无所
入。偶一友述许鲁斋言，虽处千百人场中，常知有己，
欣然有当于心，遂默默用此。久之隐隐若有我在。因
自觉曰：‘人言行住坐卧，不离这个，原来这个不离行
住坐卧，然后解得。圣人之学，心学也，而《四书》《六经》一
一皆有头’”之语矣。暮年更加精研，随得随书，多所透
悟，今自言草是也。岁贡入京，卒年五十有三。